

UZNESENIE VLÁDY SLOVENSKEJ REPUBLIKY

**č. 50**

z 29. januára 2014

**k návrhu na uzavretie Zmluvy medzi Slovenskou republikou a Tureckou republikou o medzinárodnej cestnej osobnej a nákladnej doprave**

|  |  |
| --- | --- |
| Číslo materiálu: | 5530/2014 |
| Predkladateľ: | minister dopravy, výstavby a regionálneho rozvoja |

Vláda

# súhlasí

## s uzavretím Zmluvy medzi Slovenskou republikou a Tureckou republikou o medzinárodnej cestnej osobnej a nákladnej doprave (ďalej len „zmluva“),

## s tým, že jej zmluva nebude po podpise znovu predložená;

# odporúča

prezidentovi SR

## splnomocniť ministra dopravy, výstavby a regionálneho rozvoja a ako alternátov podpredsedu vlády a ministra zahraničných vecí a európskych záležitostí, štátneho tajomníka Ministerstva dopravy, výstavby a regionálneho rozvoja SR a veľvyslanca Slovenskej republiky v Tureckej republike na podpis zmluvy s výhradou ratifikácie,

## ratifikovať podpísanú zmluvu po vyslovení súhlasu Národnej rady SR,

Národnej rade SR

## vysloviť súhlas so zmluvou a rozhodnúť o tom, že ide o medzinárodnú zmluvu, ktorá má podľa článku 7 ods. 5 Ústavy SR prednosť pred zákonmi Slovenskej republiky;

# poveruje

predsedu vlády

## predložiť zmluvu po jej podpise Národnej rade SR na vyslovenie súhlasu a na rozhodnutie, že ide o medzinárodnú zmluvu podľa čl. 7 ods. 5 Ústavy SR, ktorá má prednosť pred zákonmi Slovenskej republiky,

ministra dopravy, výstavby a regionálneho rozvoja

## odôvodniť návrh na vyslovenie súhlasu so zmluvou v Národnej rade SR;

# ukladá

ministrovi dopravy, výstavby a regionálneho rozvoja

## požiadať podpredsedu vlády a ministra zahraničných vecí a európskych záležitostí vykonať príslušné opatrenia spojené s nadobudnutím platnosti zmluvy,

## požiadať podpredsedu vlády a ministra zahraničných vecí a európskych záležitostí zabezpečiť uverejnenie zmluvy v Zbierke zákonov SR.

Vykonajú:  predseda vlády

podpredseda vlády a minister zahraničných vecí a európskych záležitostí

minister dopravy, výstavby a regionálneho rozvoja

Na vedomie:  prezident SR

predseda Národnej rady SR